CELEX: 62019TN0368
Language: fi
Date: 2019-06-18 00:00:00
Title: asia T-368/19: Kanne 18.6.2019 — Datenlotsen Informationssysteme v. komissio

12.8.2019   
            
            
               FI
            
            
               Euroopan unionin virallinen lehti
            
            
               C 270/37
            
         
      Kanne 18.6.2019 — Datenlotsen Informationssysteme v. komissio
      (asia T-368/19)
      (2019/C 270/39)
      Oikeudenkäyntikieli: saksa
      
         Asianosaiset
      
      
         Kantaja: Datenlotsen Informationssysteme GmbH (Hampuri, Saksa) (edustaja: asianajaja T. Lübbig)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  vahvistaa, että vastaaja on laiminlyönyt SEUT 108 mukaiset velvoitteensa, koska se ei ole päättänyt muodollista tutkintamenettelyä asiassa SA.34402 (2015/C ex 2012/NN) tekemällä päätöstä kohtuullisessa ajassa SEUT 108 artiklan 2 kohdan ja asetuksen 2015/1589 (1) 9 artiklan 1 kohdan mukaisesti
               
            
                  —
               
               
                  velvoittaa vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja esittää kanteensa tueksi seuraavat kanneperusteet.
      
                  1)
               
               
                  SEUT 108 artiklaa on rikottu, koska muodollista tutkintamenettelyä ei ole päätetty
                  
                              —
                           
                           
                              Kantaja väittää ensimmäisessä kanneperusteessa, että sitä, että menettely on kestänyt yli seitsemän vuotta, on pidettävä kohtuuttomana. Kantaja väittää tältä osin, että kun otetaan huomioon, että vastaaja on hankkinut runsaasti tietoja ja avoimia kysymyksiä on vain vähän, päätös olisi pitänyt jo tehdä. Tämän lisäksi kantajan pakottavat taloudelliset tarpeet edellyttävät pikaista päätöksen tekemistä.
                           
                        
            
                  2)
               
               
                  On loukattu oikeutta asian käsittelyyn kohtuullisessa ajassa, joka on osa Euroopan unionin perusoikeuskirjan 41 artiklan mukaista hyvää hallintoa
                  
                              —
                           
                           
                              Tämän toisen kanneperusteen yhteydessä esitetyt perustelut ovat pääosin samoja tai samankaltaisia kuin ensimmäisen kanneperusteen yhteydessä esitetyt.
                           
                        
            
                  3)
               
               
                  Kolmas kanneperuste, jonka mukaan on loukattu Euroopan unionin perusoikeuskirjan 41 artiklaa yhdessä sen 20 artiklan kanssa
                  
                              —
                           
                           
                              Kolmannessa kanneperusteessa väitetään ensisijaisesti, että vastaaja on erilaisilla menettelyä viivästyttäneillä toimilla rikkonut tukien tarkastusmenettelyjä koskevia käytännesääntöjä.
                           
                        
            
                  4)
               
               
                  On loukattu perusteluvelvollisuutta, joka on osa Euroopan unionin perusoikeuskirjan 47 artiklassa ja 41 artiklan 2 kohdan c alakohdassa tarkoitettua oikeutta tehokkaisiin oikeussuojakeinoihin
                  
                              —
                           
                           
                              Neljännessä kanneperusteessa väitetään, että vastaajan ei olisi pitänyt vedota ylimalkaisesti siihen, että vaadittiin tarkempaa selvitystä, vaan sen olisi pitänyt kehitellä tätä väitettä ja esittää sille perusteita.
                           
                        
            
         (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL 2015, L 248, s. 9).